b"\n_START_ARTICLE_\nImmunodefici\xc3\xa8ncia\n_START_SECTION_\nAdquirida o secund\xc3\xa0ria\n_START_PARAGRAPH_\nNo \xc3\xa9s heretada sin\xc3\xb3 que apareix en qualsevol moment a conseq\xc3\xbc\xc3\xa8ncia de diversos factors o estats corporals com poden ser la leuc\xc3\xa8mia, la diabetis tipus 1, la tiro\xc3\xafditis de Hashimoto, l'angiomatosi qu\xc3\xadstica (o anomalia limf\xc3\xa0tica generalitzada), l'exposici\xc3\xb3 a radiacions, l'alcoholisme, desnutrici\xc3\xb3/avitaminosi, cirrosi de qualsevol etiologia, episodis aguts d'estr\xc3\xa8s o depressi\xc3\xb3, alguns f\xc3\xa0rmacs contra les infeccions (alteraci\xc3\xb3 de la flora normal de l'intest\xc3\xad pels antibi\xc3\xb2tics), el tractament prolongat amb immunosupressors, determinats antiinflamatoris i corticoides, exposici\xc3\xb3 a contaminants ambientals (productes petroqu\xc3\xadmics, metalls pesants, dioxines, solvents industrials) o algunes malalties greus que debiliten el sistema immunitari, com la sarco\xc3\xafdosi, la s\xc3\xadndrome de Good, la colitis ulcerosa, l'enteritis regional o l'esprue tropical (una forma de malabsorci\xc3\xb3). Altre d'habitual \xc3\xa9s la SIDA. L'envelliment tamb\xc3\xa9 altera l'efic\xc3\xa0cia immunit\xc3\xa0ria, un fenomen anomenat immunosenesc\xc3\xa8ncia."